Beabadoobee (მუსიკოსი)

Beabadoobee (მუსიკოსი)
ბეატრის კრისტი ილეჯეი ლაუსი, ცნობილი როგორც Beabadoobee (დ. 2000 წლის 3 ივნისი, ილოილო, ფილიპინები) — ფილიპინელ-ბრიტანელი მომღერალი და სიმღერების ავტორი.
2018-2021 წლებში მან გამოუშვა ხუთი EP: Lice (2018), Patched Up (2018), Loveworm (2019), Space Cadet (2019) და Our Extended Play (2021). მუსიკოსის სადებიუტო სტუდიური ალბომი, „Fake It Flowers“, 2020 წლის ოქტომბერში გამოვიდა და კრიტიკოსების მოწონებაც დაიმსახურა.
მისი მეორე სტუდიური ალბომი, „Beatopia“, გამოვიდა 2022 წლის 15 ივლისს.
ადრეული ცხოვრება
ბეატრისი დაიბადა ილოილოში, ფილიპინებში, 2000 წლის 3 ივნისს. ის 3 წლის ასაკში მშობლებთან ერთად ლონდონში გადავიდა საცხოვრებლად.
თინეიჯერობისას ის უსმენდა ინდი როკს, მათ შორის შემდეგ მუსიკოსებს: Karen O, Yeah Yeah Yeahs, Florist და Alex G.
კარიერა
პირველი სიმღერა, რომელიც Beabadoobee-მ დაწერა თავის გიტარაზე იყო „Coffee". კომპოზიციამ დააგროვა 300 000-ზე მეტი ნახვა YouTube-ზე. ლეიბლი Dirty Hit Records მალევე დაინტერესდა მუსიკოსით. მან ლეიბლთან ხელშეკრულება 2018 წლის აპრილში დადო.
მუსიკოსმა თავისი სადებიუტო EP „Lice“ გამოუშვა 2018 წლის მარტში. ამას მოჰყვა მისი მეორე EP „Patched Up“ 2018 წლის დეკემბერში.
2019 წლის იანვარში მუსიკოსი ბილი აილიშთან ერთად მოხვდა ბრიტანული ტაბლოიდის - NME-ის „საუკეთესო ახალი შემსრულებლების" ყოველწლიურ სიაში („NME 100"). ამის შემდეგ, მუსიკოსმა გამოუშვა თავისი მესამე EP სახელწოდებით „Loveworm“. Beabadoobee-მ გამოუშვა ამ EP-ის აკუსტიკური ვერსია სახელწოდებით „Loveworm (Bedroom Sessions)“ 2019 წლის ივლისში.
2019 წლის სექტემბერში Beabadoobee-მ შეასრულა თავისი სიმღერები Clairo-ს ტურნეზე Immunity Tour. მუსიკოსმა თავისი მეოთხე EP, „Space Cadet“, 2019 წლის ოქტომბერში. 2020 წლის თებერვალში მუსიკოსმა შეასრულა თავისი კომპოზიციები 2020 წლის NME Awards-ის დაჯილდოებაზე.
Beabadoobee-ის 2017 წლის სადებიუტო სინგლი „Coffee“ კანადელმა რეპერმა Powfu-მა გამოიყენა თავის 2019 წლის სინგლში, „Death Bed (Coffee for Your Head)“. სიმღერა მალევე გახდა პოპულარული და მოხვდა მრავალი ქვეყნის ჩარტში, მათ შორის დიდი ბრიტანეთი, ავსტრალია და ახალი ზელანდია. მან მოიპოვა ოქროს სერტიფიკატი გაყიდვებისთვის ბელგიაში, კანადაში, საფრანგეთში, მექსიკასა და ახალ ზელანდიაში. ასევე კომპოზიციამ მიიღო პლატინის სერტიფიკატი აშშ-სა და დიდ ბრიტანეთში.
2020 წელს მუსიკოსმა განაცხადა თავისი სადებიუტო სტუდიური ალბომის, „Fake It Flowers“, გამოშვების შესახებ. მან ალბომის წამყვანი სინგლი, „Care", 2020 წლის 14 ივლისს გამოუშვა. 2020 წლის აგვისტოს დასაწყისში მან გამოუშვა ალბომის მეორე სინგლი, „Sorry". ასევე მუსიკოსმა გამოაქვეყნა ალბომში შემავალი სიმღერების სია, გარეკანი და ოფიციალური გამოშვების თარიღი.
Beabadoobee-მ მალევე გამოუშვა „Worth It", როგორც მესამე სინგლი, „How Was Your Day?", როგორც მეოთხე სინგლი, და „Together", მეხუთე სინგლი ალბომიდან. ალბომი გამოვიდა 2020 წლის 16 ოქტომბერს და კრიტიკოსების მოწონება დაიმსახურა. ალბომმა ერთი კვირა გაატარა გაერთიანებული სამეფოს ალბომების ჩარტში და გავიდა მე-8 ადგილზე. შეერთებულ შტატებში გაყიდვების მიხედვით Billboard-მა Beabadoobee დაასახელა 2020 წლის საუკეთესო ახალ როკ შემსრულებლად.
2021 წელს, Beabadoobee-მ დაიწყო ტური გაერთიანებულ სამეფოსა და ირლანდიაში. Beabadoobee-მ გამოუშვა სინგლი „Last Day On Earth" 24 მარტს. მუსიკოსმა თავისი მეორე სტუდიური ალბომის შესახებ, Beatopia, 2022 წლის 23 მარტს ამცნო საზოგადოებას. იგი გამოვიდა 2022 წლის 15 ივლისს ლეიბლ Dirty Hit-ის ლიცენზიის ქვეშ.
Beabadoobee შეასრულებს თავის სიმღერებს ტეილორ სვიფტის მომავალ ტურზე, The Eras Tour, აშშ-ის რამდენიმე შოუზე.
2023 წლის იანვარში, Beabadoobee-მ გამოაქვეყნა მისი მომავალი სიმღერის ფრაგმენტი Tik tok-ზე, რომელიც მალევე გავრცელდა სოციალურ მედიაში. კომპოზიცია „Glue Song" გამოვიდა ვალენტინობის დღეს, 2023 წლის 14 თებერვალს. 2023 წლის მარტში Beabadoobee დაიწყებს ტურნეს გერმანიაში, იტალიაში, ლუქსემბურგში, ბელგიაში, ნორვეგიაში, ნიდერლანდებში, შვედეთსა და დანიაში.
პირადი ცხოვრება
15 წლის ასაკში მუსიკოსმა დაიწყო ურთიერთობა ბრიტანელ კინორეჟისორ სორენ ჰარისონთან. მათი ურთიერთობა დაახლოებით შვიდი წელი გაგრძელდა. 2023 წლიდან მუსიკოსი ხვდება ჯეიკობ ერლანდს.
როლინგ სტოუნთან ინტერვიუში მუსიკოსმა თქვა, რომ ის საკუთარ თავს ბისექსუალად თვლის.
რესურსები ინტერნეტში
ოფიციალური საიტი
სქოლიო
დაბადებული 3 ივნისი
დაბადებული 2000-იანები
დაბადებული 2000
ფილიპინელები
ამერიკელი მუსიკოსები
ამერიკელი მომღერლები
ამერიკელი შემსრულებლები
ამერიკელი სიმღერების ავტორები